Изх.№25-00-49/27.03.2025г.

ОбС вх. № 72/27.03.2025 г.

**ДО**

**ОБЩИНСКИ СЪВЕТ**

**ГР. РУДОЗЕМ**

**ДОКЛАДНА ЗАПИСКА**

**от**

**инж. Недко Фиданов Кулевски – кмет на община Рудозем**

**ОТНОСНО:** Одобряване на изменение на Подробен устройствен план (ПУП) - План за регулация (ПР), за ПИ 63207.506.23 по КК на гр. Рудозем, общ. Рудозем, обл. Смолян.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е заявление с № УТ-2117-7/04.03.2025 г. от възложителите Хари Велков Джуванов, Любозар Велинов Джуванов и Община Рудозем, с искане за одобряване на изменение на Подробен устройствен план (ПУП) - План за регулация (ПР), за ПИ 63207.506.23 по КК на гр. Рудозем, общ. Рудозем, обл. Смолян.

Проектната разработка е изготвена в съответствие с дадено разрешение за изменение на ПУП, съгласно Заповед № РД-99/13.02.2025 г. на кмета на община Рудозем.

С писмо изх.№ 94-00-40/06.03.2025 г. проектът за изменение на плана е съобщен на заинтересуваните лица чрез по реда на чл. 128, ал. 3 от ЗУТ. В дадения 14-дневен срок не са постъпили възражения, предложения и искания.

Предложението за изменение на плана е разгледано и прието от Общински експертен съвет по устройство на територията /ОЕСУТ/ с Решение № 1 по Протокол № 7/25.03.2025 г.

**С оглед на горната фактическа обстановка се установява от правна страна следното:**

Искането за одобряване на проект за изменение на ПУП - ПР е подадено от заинтересувани лица по смисъла на чл. 131, ал. 1 и ал. 2, т. 1 от ЗУТ, а именно от собствениците на поземлените имоти предмет на плана.

Одобряването на проекта за изменение на ПУП — ПР е от компетенциите на общинския съвет, на основание чл. 129, ал. 1 от ЗУТ, тъй като изменението обхваща територията на два квартала.

Съгласно приложената обяснителна записка, предвижданията на проекта са следните:

*Производството по параграф 8 е специално основание за изменение на устройствения план в регулационната му част, различно от основанията по чл. 134 от ЗУТ, които визират други хипотези. Цитираната норма на § 8, ал. 2, т. 3 от ПР на ЗУТ самостоятелно урежда предпоставките за изменение на регулационните планове и определя обсега на изменението - само на вътрешните регулационни линии.*

*Установява се и наличие на предпоставка за реализиране на процедура за изменение на действащия ПУП-ПР, с който на основание чл. 134, ал. 2, т. 1 от ЗУТ, във връзка с чл. 208 от ЗУТ да отпадне част от улична регулация, която понастоящем попада в ПИ 63207.506.23 по КККР на гр. Рудозем, за който е отреден УПИ XI 449,450. До момента, тази част от имота е била под отреждането за публично мероприятие, но конкретното предвидено мероприятие за „улична регулация“ по плана не е реализирано в предвидения от закона 10 годишен срок от влизане в сила на регулационния план.*

*Действащата улична регулация в обхвата на общински ПИ 63207.506.1 и ПИ 63207.506.271 между о.т. 436 и о.т. 439 на ул. „Софроний Врачански“ се изтегля до реализираната на място улица, така както е отразена в одобрената кадастрална карта. Основание за това изменение е нормата на чл.134, ал.2, т.6 от ЗУТ, а именно съгласие на Община Рудозем като собственик на имотите – предмет на плана.*

Спазени са административнопроизводствените правила при издаване на акта — сезиране на административния орган от заинтересувани лица по чл. 131, ал. 2, т. 1 от ЗУТ със заявление по образец, разрешено е изработването на проект за ПУП от компетентния за това орган, същият е разгледан и приет от ОЕСУТ.

Спазени са материалноправните разпоредби на ЗУЗСО, ЗУТ и актовете по прилагането му.

Проектът е изработен при спазване изискванията на Наредба № 8/2001 г. за обема и съдържанието на устройствените планове.

Решението е целесъобразно и икономически осъществимо, което съответства на нормата на чл. 108, ал. 5 от ЗУТ.

Предвид гореизложеното и на основание чл. 21, ал. 1, т. 11 от ЗМСМА, чл. 129, ал. 1, чл. 134, ал. 2, т. 1 и т. 6 от ЗУТ, във връзка с чл. 208 от ЗУТ, § 8, ал. 2, т. 3 от ПР на ЗУТ, предлагам на Общински съвет-Рудозем да разгледа, обсъди и приеме следното

**ПРОЕКТОРЕШЕНИЕ:**

1. Общински съвет-Рудозем одобрява изменение на Подробен устройствен план (ПУП) - План за регулация (ПР), за ПИ 63207.506.23 по КК на гр. Рудозем, общ. Рудозем, обл. Смолян, съгласно приложената към проекта текстова и графична част.
2. Одобреният проект за изменение на Подробен устройствен план (ПУП) - План за регулация (ПР), за ПИ 63207.506.23 по КК на гр. Рудозем, общ. Рудозем, обл. Смолян да се публикува на интернет страницата на общината, на основание чл.129, ал.5 от ЗУТ.

СБ/

